Jabarkan Ciri-ciri dari Katak puru dalam bahasa melayu

Spesies tip untuk famili Bufonidae ialah Bufo bufo, dan berkerumunnya ialah sebilangan spesies daripada genus yang sama serta sebilangan genus yang lebih kecil. B. bufo ialah amfibia yang mempunyai tubuh yang gempal, dan kulit yang penuh dengan ketuat, tetapi tidak mempunyai ekor. Mana-mana satu haiwan yang mempunyai ciri-ciri ini boleh digelarkan "katak puru", tanpa menghiraukan kedudukannya dalam taksonomi formal.

Hampir semua katak puru dalam famili Bufonidae mempunyai dua biji bonggol di kedua-dua belah pada belakang kepala yang dipanggil kelenjar parotid. Kelenjar-kelenjar ini mengandungi  racun, yang mengalir keluar jika katak puru menghadapi tekanan. Beberapa jenis katak puru, seperti kodok Bufo marinus (bahasa Inggeris: Cane Toad), adalah lebih toksik berbanding yang lain. Sebilangan "kodok psikoaktif", umpamanya kodok Bufo alvaris (bahasa Inggeris: Colorado River Toad), telah digunakan sebagai bahan psychedelic melalui menjilat racunnya atau menyalai racun yang telah dikeringkan lalu menghisap asapnya.

Katak puru merupakan sejenis haiwan amfibia yang berdarah sejuk dan bertelur. Telur katak puru akan menetas sebagai berudu, sebelum berubah menjadi katak puru dewasa.

Kulit katak puru lebih kering berbanding katak dan pada kebiasaannya berbonggol-bonggol (lihat gambar). Katak puru memakan serangga kecil, dan cacing.